
ประกาศองค์การบริหารส่วนตำบลโมคลาน

เรื่อง  แจ้งเตือนและเตรียมความพร้อมการป้องกันและแก้ไขปัญหาอุทกภัย วาตภัย ดินโคลนถล่มและคลื่นลมแรง

------------------------------------------------------


ด้วยกรมอุตุนิยมวิทยา แจ้งเตือนในช่วงวันที่ 10 - 15 พฤศจิกายน 2562  แจ้งว่าพายุระดับ 4 (โซนร้อนรุนแรง) “นากรี” บริเวณจีนใต้ตอนกลาง จะเคลื่อนเข้าฝั่งสาธารณรัฐสังคมนิยมเวียดนาม ในช่วงวันที่    10-11 พฤศจิกายน 2562 และสถานการณ์ต่อเนื่องจากบริเวณความกดอากาศสูงกำลังค่อนข้างแรงจากสาธารณรัฐประชาชนจีน จะแผ่ปกคลุมประเทศไทยตอนบนในวันที่ 13 - 15 พฤศจิกายน 2562 ทำให้ฝนฟ้าคะนองในช่วง 1 - 2 วันแรก จากนั้นอุณหภูมิจะลดลง โดยมีอากาศเย็นลงและมีลมแรง ส่วนมรสุมตะวันออกเฉียงเหนือที่พัดปกคลุมอ่าวไทยและภาคใต้มีกำลังแรงขึ้น ทำให้ภาคใต้มีฝนตกหนักบางพื้นที่คลื่นลม     ในอ่าวไทยจะมีกำลังแรงขึ้น โดยมีคลื่นสูง 1 - 2 เมตร บริเวณที่มีฝนฟ้าคะนองคลื่นสูงมากกว่า 2 เมตร 
ขอให้ประชาชนในพื้นที่ เฝ้าระวังน้ำท่วมฉับพลัน น้ำป่าไหลหลากและดินถล่ม ระหว่างวันที่      10 – 15 พฤศจิกายน 2562 และติดตามประกาศจากกรมอุตุนิยมวิทยาอย่างใกล้ชิด ทั้งนี้แจ้งเหตุประสบภัยพิบัติได้ที่ เบอร์โทรศัพท์ 075-750057 ได้ตลอด 24 ชั่วโมง
จึงประกาศให้ทราบโดยทั่วกัน
           ประกาศ ณ วันที่ 11 พฤศจิกายน พุทธศักราช 2562
                          (นายฉัตรชัย  ศรีวิสุทธิ์)

                นายกองค์การบริหารส่วนตำบลโมคลาน
ฉัตรชัย  ศรีวิสุทธิ์           
